
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1233 


21 Σεπτεμβρίου 2001 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Έγκριση χρησιμοποίησης και καθορισμός αμοιβής 
υπαλλήλων της Γ.Γ. ΕΣΥΕ, πέραν του κανονικού 
και του συνήθους υπερωριακού ωραρίου εργα¬ 
σίας των Δημοσίων Υπηρεσιών, καθώς και ενός 
Εμπειρογνώμονα για εργασίες που απαιτούνται 
για την εφαρμογή του κανονισμού 1618/1999, σχε¬ 
τικά μετά κριτήρια για την αξιολόγηση της ποιότη¬ 
τας των στατιστικών διάρθρωσης των επιχειρήσε¬ 


ων. 1 

Καθορισμός δικαιολογητικών πληρωμής αποζημίω¬ 
σης από αναγκαστικές απαλλοτριώσεις ακινή¬ 
των. 2 


Σύσταση ελεγκτικής ομάδας για τη διενέργεια ελέγ¬ 
χου του Π.Ε.Π. «ΣΤΕΡΕΑΣ ΕΛΛΑΔΑΣ» στο έργο: 
«Βελτίωση παλαιάς εθνικής οδού Λαμίας - Δομο- 


κού». 3 

Τροποποίηση της 2/20124/0022/29.3.2001 απόφασης 
του Υπουργού Οικονομικών. 4 

Τροποποίηση της 2040222/6246/0022/30.5.1997 από¬ 
φασης του Υπουργού Οικονομικών. 5 

Τροποποίηση Κανονισμού Ίδρυσης και Λειτουργίας 
Πρακτορείων Κρατικών Λαχείων. 6 


Υπερωριακή εργασία μονίμου προσωπικού ΟΙΚΟΥ 
ΝΑΥΤΟΥ (Ο.Ν.) Β' εξαμήνου 2001. 

Υποκατάσταση της εταιρείας «ΔΗΛΟΣ ΜΑΡΙΝΕΣ Α.Ε.» 
φορέα διαχείρισης του τουριστικού λιμένα Πυθα¬ 
γορείου Σάμου από την εταιρεία «ΣΑΜΟΣ ΜΑΡΙ¬ 


ΝΕΣ Α.Ε.». 8 

Έγκριση εκτέλεσης συμπληρωματικών έργων στη Μα¬ 
ρίνα Αλίμου. 9 


ΑΠΟΦΑΣΕΙ Σ 

Αριθ. 2/45103/0022 (1) 

Έγκριση χρησιμοποίησης και καθορισμός αμοιβής υπαλ¬ 
λήλων της Γ.Γ. ΕΣΥΕ, πέραν του κανονικού και του συ¬ 
νήθους υπερωριακού ωραρίου εργασίας των Δημο¬ 
σίων Υπηρεσιών, καθώς και ενός Εμπειρογνώμονα για 
εργασίες που απαιτούνται για την εφαρμογή του κα¬ 
νονισμού 1618/1999, σχετικά με τα κριτήρια για την 
αξιολόγηση της ποιότητας των στατιστικών διάρθρω¬ 
σης των επιχειρήσεων. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ - ΟΙΚΟΝΟΜΙΚΩΝ 

Έχοντας υπόψη: 

1. -Τις διατάξεις: 

α.-του Ν.Δ. 3627/56 «περί οργανώσεωςτης ΕΣΥΕ», του 
Π.Δ. 1143/80 «περί Οργανισμού της Γ.Γ. ΕΣΥΕ και του 
Π.Δ.226/2000 «Οργανισμός Γ.Γ. ΕΣΥΕ», 

β.- του Ν. 1558/85 «Κυβέρνηση και Κυβερνητικά Όργα¬ 
να», και του Ν.2081/92, 

γ.- των άρθρων 9 (παρ. 4 και 6) και 10 του Ν. 2392/96 
«Πρόσβαση της Γ.Γ.ΕΣΥΕ σε διοικητικές πηγές κλπ.». 

δ.-του άρθρου 22 του Ν.2362/95 «περί Δημοσίου Λογι¬ 
στικού», 

ε.-του άρθρου 40του Ν.849/78 «περίπαροχής κινήτρων 
δια την ενίσχυσιν της περιφερειακής και οικονομικής ανά¬ 
πτυξης της Χώρας», όπως συμπληρώθηκε με το άρθρο 8 
του Ν.2129/93 με θέμα «Αύξηση συντάξεων και άλλες δια¬ 
τάξεις», 

2. - Την 8086/Β2-47/27.6.2001 κοινή υπουργική απόφα¬ 
ση με θέμα: «Ανάθεση, έγκριση και προκήρυξη στατιστι¬ 
κών εργασιών σχετικά με τα κριτήρια για την αξιολόγηση 
της ποιότητας των στατιστικών διάρθρωσης των επιχει¬ 
ρήσεων (για την εφαρμογή του Κανονισμού 1618/99)» με 
συμβόλαιο αρ.2000.441,00006το οποίο έχει συναφθεί με¬ 
ταξύ της Γ.Γ.ΕΣΥΕ και του Στατιστικού Γ ραφείου των Ευ¬ 
ρωπαϊκών Κοινοτήτων (ΕυΐΌεΙαί). 

3. - Την 1039386/441/Α0006/21.4.2000 απόφαση του 
Υπουργού Οικονομικών με θέμα «Ανάθεση αρμοδιοτήτων 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


του Υπουργού Οικονομικών στους Υφυπουργούς Οικονο¬ 
μικών», 

4. - Το γεγονός ότι, από τις διατάξεις της απόφασης αυ¬ 
τής προκαλείται δαπάνη ύψους πέντε εκατομμυρίων ογδό¬ 
ντα χιλιάδων (5.080.000) δρχ. που θα βαρύνειτιςπιστώσεις 
του τακτικού προϋπολογισμού της Γ.Γ.ΕΣΥΕ, ΚΑΕ 5354 
του ειδικού φορέα 13-610 για το οικονομικό έτος 2001. 

5. - Η παραπάνω δαπάνη θα καλυφθεί εξ ολοκλήρου από 
εμβάσματα της Ε.Ε. τα οποία θα σταλούν σε λογαριασμό 
της Γ.Γ.ΕΣΥΕ στην Τράπεζα της Ελλάδος, σύμφωνα με 
την κοινή απόφαση των Υπουργών Συντονισμού και Οικο¬ 
νομικών 9611/3860/3.4.80 με θέμα «Εμφάνιση δοσολη- 
ψιώντου Ελληνικού Δημοσίου μετά των Ευρωπαϊκών Κοι¬ 
νοτήτων» και μέσω του Υπολόγου Συμψηφισμού θα εγ- 
γραφούν στον Προϋπολογισμό της Γ.Γ.ΕΣΥΕ 
(ειδ.φορέας 13-610 και ΚΑΕ 5354). 

6 . - Σχετική εισήγηση της Δ/νσης Στατιστικών Δευτερο¬ 
γενούς Τομέα, αποφασίζουμε: 

1. - Εγκρίνουμε τη χρησιμοποίηση δώδεκα (12) υπαλλή¬ 
λων της Γ.Γ.ΕΣΥΕ καθώς και ενός Εμπειρογνώμονα, οι 
οποίοι θα απασχοληθούνπέραντου κανονικού καιτου συ¬ 
νήθους υπερωριακού ωραρίου εργασίας των Δημοσίων 
Υπηρεσιών για εργασίες που απαιτούνται για την εφαρ¬ 
μογή του κανονισμού 1618/1999, σχετικά με τα κριτήρια 
για την αξιολόγηση της ποιότητας των στατιστικών διάρ¬ 
θρωσης των επιχειρήσεων κατά το χρονικό διάστημα από 
20 Φεβρουάριου μέχρι 30 Νοεμβρίου 2001. 

2. - Καθορίζουμε την εφάπαξ αμοιβή των παραπάνω, ως 
εξής: 

α) 6 υπάλληλοι με εφάπαξ αμοιβή μέχρι 400.00 δρχ. = 
2.400.000 δρχ. 

6 υπάλληλοι με εφάπαξ αμοιβή μέχρι 280.000 
δρχ. = 1.680.000 δρχ. 

β)1 εμπειρογνώμονας με εφάπαξ αμοιβή μέχρι 
1 .000.000 δρχ. 

Οι παραπάνω θα χρησιμοποιηθούν για την εκτέλεση 
των παρακάτω εργασιών: 

Μεθοδολογία και σχεδιασμός των δεικτών που θα χρη¬ 
σιμοποιηθούν για την αξιολόγηση της ποιότητας των στα¬ 
τιστικών διάρθρωσης των επιχειρήσεων. 

Δημιουργία του απαραίτητου εοίΙνναΓθ. 

Επεξεργασία των δεδομένων. 

Ανάλυση των δεδομένων. 

Κατάρτιση ειδικών εκθέσεων. 

Κατάρτιση τελικής έκθεσης των αποτελεσμάτων της 
έρευνας, η οποία θα σταλεί στη ΕυΓοεΙαΙ.. 

3. - Η παραπάνω δαπάνη που ανέρχεται στο ποσό των 
πέντε εκατομμυρίων ογδόντα χιλιάδων (5.080.000) δραχ¬ 
μών θα βαρύνει τις πιστώσεις του τακτικού προϋπολογι¬ 
σμού της Γ.Γ.ΕΣΥΕ, ΚΑΕ 5354 του ειδικού φορέα 13-610 
για το οικονομικό έτος 2001 και θα καλυφθεί εξ ολοκλή¬ 
ρου από εμβάσματα της Ε.Ε. τα οποία θα σταλούν σε λο- 
γαρισμό της Γ.Γ.ΕΣΥΕ στην Τράπεζα της Ελλάδος (συμ¬ 
βόλαιο με αριθμό 200044100006).. 

4. - Ο ορισμός των υπαλλήλων της Γ.Γ.ΕΣΥΕ, καθώς και 
του εμπειρογνώμονα γίνεται με απόφαση του Γενικού 
Γ ραμματέα ΕΣΥΕ. 

5. - Η απόφαση να έχει αναδρομική ισχύ από 20.2.2001. 

Η απόφαση αυτή να δημοσιευθεί στην Εφημερίδα της 

Κυβερνήσεως. 

Αθήνα, 11 Σεπτεμβρίου 2001 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΓΙΑΝΝΟΣ ΠΑΠΑΝΤΩΝΙΟΥ ΓΕΩΡΓΙΟΣ ΔΡΥΣ 


Αριθ. 2/51773/0026 (2) 

Καθορισμός δικαιολογητικών πληρωμής αποζημίωσης 
από αναγκαστικές απαλλοτριώσεις ακινήτων. 

Ο ΥΠΟΥΡΓΟΣ 
ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του Ν. 2882/01 «Κώδικας Αναγκαστικών Απαλλο¬ 
τριώσεων Ακινήτων (ΦΕΚ17Α'). 

β) Του άρθρου 26 παρ. 1 του Ν. 2362/95 «Περί Δημοσί¬ 
ου Λογιστικού, ελέγχου των δαπανώντου Κράτους και άλ¬ 
λες διατάξεις» (ΦΕΚ 247 Α'). 

γ) Του άρθρου 29 Ατού Ν. 1558/85 (ΦΕΚ 137 Α') όπως 
προστέθηκε με το άρθρο 27 του Ν. 2081/92 (ΦΕΚ 154 Α') 
και αντικαταστάθηκε με το άρθρο 1 παρ. 2α του Ν. 
2469/97 (ΦΕΚ38 Α'). 

δ) Της αριθ. 1039386/441/0026 Α/2000 (ΦΕΚ 571 Β') 
απόφασης του Πρωθυπουργού και Υπουργού Οικονομι¬ 
κών «Ανάθεση αρμοδιοτήτωντου Υπουργού Οικονομικών 
στους Υφυπουργούς Οικονομικών». 

2. Το γεγονός ότι από την απόφαση αυτή δεν προκαλεί- 
ται δαπάνη σε βάρος του Κρατικού Προϋπολογισμού, 
αποφασίζουμε: 

Καθορίζουμε τα απαιτούμενα δικαιολογητικά για την 
πληρωμή των αναφερομένων στο θέμα δαπανών ως ακο¬ 
λούθως: 

1. Απόφαση του αρμοδίου οργάνου, η οποία δημοσιεύ¬ 
εται στην Εφημερίδα της Κυβερνήσεως, με την οποία κη¬ 
ρύσσεται η αναγκαστική απαλλοτρίωση ακινήτου, ύστε¬ 
ρα από ανακοίνωση της Υπηρεσίας που προτείνει την 
απαλλοτρίωση και σύμφωνα με το κτηματολογικό διά¬ 
γραμμα και τον κτηματολογικό πίνακα. 

2. Έκθεση Επιτροπής στην οποία περιγράφεται λεπτο¬ 
μερώς η κατάσταση του απαλλοτριωμένου και των συ- 
στατικώντου, καθώς και οιτυχόν ιδιαίτερες συνθήκες αυ¬ 
τού και εκτιμάται αιτιολογημένα και αναλυτικά η αξία του. 

3. Γνωστοποίηση, η οποία δημοσιεύεται στην Εφημερί¬ 
δα της Κυβερνήσεως, ότι η αποζημίωση κατατέθηκε στο 
Ταμείο Παρακαταθηκών και Δανείων. 

4. Απόφαση του αρμόδιου Δικαστηρίου περί προσδιο¬ 
ρισμού της αποζημίωσης και αναγνώρισης των δικαιού¬ 
χων αυτής. 

5. Κατάσταση πληρωμής θεωρημένη από το αρμόδιο 
όργανο σε 2 αντίτυπα ή σε 3 για περισσότερους από έναν 
δικαιούχο, στην οποία περιλαμβάνονται το ονοματεπώνυ¬ 
μο των δικαιούχων, οι αριθμοί των ακινήτων, το εμβαδόν 
κάθε ιδιοκτησίας, η τιμή μονάδας αποζημίωσης καιτο σύ¬ 
νολο της αποζημίωσης κατά ιδιοκτησία. 

Εκτός των ανωτέρω βασικών δικαιολογητικών θα υπο¬ 
βάλλεται κατά περίπτωση και κάθε άλλο δικαιολογητικά 
που κρίνεται απαραίτητο από την εκκαθαρίζουσα Υπηρε¬ 
σία για τη θεμελίωση της νόμιμης απαίτησης του δικαιού¬ 
χου από το Δημόσιο. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 11 Σεπτεμβρίου 2001 

Ο ΥΦΥΠΟΥΡΓΟΣ 

ΓΕΩΡΓΙΟΣ ΔΡΥΣ 

Αριθ. 254/0051 (3) 

Σύσταση ελεγκτικής ομάδας για τη διενέργεια ελέγχου 
του Π.Ε.Π. «ΣΤΕΡΕΑΣ ΕΛΛΑΔΑΣ» στο έργο: «Βελτίωση 
παλαιός εθνικής οδού Λαμίας - Δομοκού». 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθ. 17 του Ν. 2860/2000 «Διαχείρι¬ 
ση, παρακολούθηση και έλεγχος του Κοινοτικού Πλαισί¬ 
ου Στήριξης και άλλες διατάξεις». 

2. - Την αριθμ. 2/2422/0004/25-4-2001 κοινή απόφαση 
των Υπουργών Εθνικής Οικονομίας και Οικονομικών « Κα¬ 
τάργηση του Ειδικού Συντονιστικού Οργάνου του άρθρ. 6 
του Ν. 2187/1994 ( ΦΕΚ 529 τ. Β') και μεταφορά των αρ- 
μοδιοτήτωντου στην Επιτροπή Δημοσιονομικού Ελέγχου 
του άρθρ. 17 του Ν. 2860/2000 «, (ΦΕΚ 251 τ. Α'). 

3. - Την αριθμ. 1039386/441/Α0006/21-4-2000 απόφαση 
ανάθεσης αρμοδιοτήτων του Υπουργού Οικονομικών 
στους Υφυπουργούς (ΦΕΚ 571 τ. Β'). 

4. - Την ανάγκη ουσιαστικού ελέγχου στο « ΠΕΠ Στερε¬ 
ός Ελλάδος « στα πλαίσια ελέγχου των προγραμμάτων 
που χρηματοδοτούνται από την Ευρωπαϊκή Ένωση. 

5. - Την απόφαση Ε(96) 482/24-4-1996 που αφορά την 
έγκριση του Πολυταμειακού Επιχειρησιακού Προγράμ¬ 
ματος τεχνικής Βοήθειας και την αριθμ. 8287/7-3-1997 
απόφαση του Υφυπουργού Εθνικής Οικονομίας. 

6. - Την αριθμ. 2/30195/0022/18-5-2001 απόφαση του 
Υπουργού Οικονομικών «Καθορισμός αποζημίωσης των 
μελών των ελεγκτικών ομάδων του άρθρου 17 (παρ.6) του 
Ν. 2860/2000». 

7. - Το γεγονός ότι από τις διατάξεις αυτής της απόφα¬ 
σης προκαλείται δαπάνη δρχ. 315.000 για την αμοιβή των 
ελεγκτών, η οποία βαρύνει τον ΚΑΕ 0515 του φορέα 140 
του Υπουργείου Οικονομικών, ενώ οι δαπάνες μετακίνη¬ 
σης και διαμονής θα βαρύνουν τις πιστώσεις του Ε.Π. Τε¬ 
χνικής Βοήθειας Κ.Π.Σ. και η ημερήσια αποζημίωση θα 
βαρύνει την από 12-6-1996 σύμβαση. 

8. - Το πρόγραμμα ελέγχων 2001 της Επιτροπής Δημο¬ 
σιονομικών Ελέγχων, αποφασίζουμε: 

1) Συνιστούμε Ελεγκτική Ομάδα για τη διενέργεια ου¬ 
σιαστικού ελέγχου του Π.Ε.Π. Στερεός Ελλάδας στο έρ¬ 
γο «Βελτίωση Παλαιάς Εθνικής οδού Λαμίας - Δομοκού». 

2) Μέλη της Ελεγκτικής ομάδας ορίζονται οι εξής: 

• Σοφία Τερεζάκη, υπάλληλος της 51ης Δ/νσης του 
Γ.Λ.Κ. 

• Γεροντάσιος Γεώργιος, μηχανικός της 51ης Δ/νσης 
του Γ.Λ.Κ. 

• Πατραμάνης Απόστολος, υπάλληλος της 51ης 
Δ/νσης του Γ.Λ.Κ. 

Συντονιστής της ελεγκτικής ομάδας ορίζεται η Σοφία 
Τερεζάκη. 

3) Ο έλεγχος θα διενεργηθεί στο Νομό Φθιώτιδος, όπου 
βρίσκεται η έδρα του φορέα υλοποίησης κατά το χρονικό 
διάστημα από 23-9-2001 έως και 29-9-2001. 

4) Έργο της Ελεγκτικής Ομάδας ειδικότερα είναι: 

• Η διαπίστωση της πορείας υλοποίησης του έργου, 
σύμφωνα με τις εθνικές και κοινοτικές διατάξεις. 

• Η πληρότητα και η νομιμότητα των δικαιολογητικών 
και λοιπών παραστατικών στοιχείων πληρωμών και 

• Η επιτόπια εξακρίβωση της υλοποίησης του φυσικού 
αντικειμένου του έργου. 

5) Μετά το πέρας του ελέγχου θα συνταχθεί έκθεση με 
τα αποτελέσματα αυτού, εντός τριάντα ημερών από την 


καταληκτική ημερομηνία των ελέγχων, η οποία θα παρα¬ 
δοθεί στην Διεύθυνση Μελετών και Αξιολόγησης του Γε¬ 
νικού Λογιστηρίου του Κράτους, για εισήγηση στην Επι¬ 
τροπή Δημοσιονομικού Ελέγχου (Ε.Δ.ΕΛ.). 

6 ) Στα μέλη της ελεγκτικής ομάδας, θα καταβληθεί η 
προβλεπόμενη αποζημίωση από την υπό στοιχείο 6 του 
προοιμίου απόφασης, αποζημίωση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Σεπτεμβρίου 2001 

Ο ΥΦΥΠΟΥΡΓΟΣ 

ΓΕΩΡΓΙΟΣ ΔΡΥΣ 
-♦- 

Αριθ. 2/52302/0022 (4) 

Τροποποίηση της 2/20124/0022/29.3.2001 απόφασης 
του Υπουργού Οικονομικών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

Ι.-Τις διατάξεις του άρθρου 7 του Ν.2479/97 «Ανώτατο 
Ειδικό Δικαστήριο-επιτάχυνση των δικών, δικονομικές 
απλουστεύσεις και άλλες διατάξεις». 

2. - Τις διατάξεις του άρθρου 8του Ν.2521/97 «Ειδικό Μι¬ 
σθολόγιο δικαστικών λειτουργών, μισθολόγια κύριου 
προσωπικού Νομικού Συμβουλίου του Κράτους και Ια¬ 
τροδικαστών και άλλες διατάξεις». 

3. -Το αριθμ. 1072374/1223/Α0012/23.7.2001 έγγραφο 
της Γ ενικής Διεύθυνσης Φορολογίας. 

4. - Την ανάγκη ρύθμισης των αξιώσεων που προκύ¬ 
πτουν από το συνδυασμό των διατάξεων του άρθρου 14 
του Ν.1968/91, την κατ’ εξουσιοδότηση αυτών εκδοθει- 
σών κοινών υπουργικών αποφάσεων και του άρθρου 1 
του Ζ' ψηφίσματος της Βουλής έτους 1975. 

5. - Την αριθμ. 1039386/441/Α0006/21-4-2000 (ΦΕΚ 
571/Β/2000) απόφαση του Πρωθυπουργού και του 
Υπουργού Οικονομικών «Ανάθεση αρμοδιοτήτων στους 
Υφυπουργούς Οικονομικών». 

6 . - Την αριθμ. 1023113/423/ΑΟ012/28.2.2000 (ΠΟΑ 
1077/2000) εγκύκλιο της Γενικής Διεύθυνσης Φορολο¬ 
γίας «Φορολογική μεταχείριση αναδρομικών αμοιβών δι¬ 
καστικών Λειτουργών και μελών του Ν.Σ.Κ., ύστερα από 
την 3150/1999 απόφαση του Σ.τ.Ε.». 

7. - Το γεγονός ότι από την απόφαση αυτή δεν προκα- 
λείται δαπάνη σε βάρος του Κρατικού Προϋπολογισμού, 
αποφασίζουμε: 

1. Τροποποιούμε την παρ. 3 της αριθμ. 2/20124/0022/ 
29.3.2001 (ΦΕΚ377/Α/5.4.2001) απόφασής μας «Καταβο¬ 
λή διαφοράς αποδοχών στους Βουλευτές», ως εξής: 

3. «Τα ποσά της κάθε δόσης εμφανίζονται στο εισόδημα 
του οικονομικού έτους κατά το οποίο εισπράττονται από 
τους δικαιούχους και υπόκεινται στις νόμιμες κρατήσεις 
και σε φορολογία εισοδήματος, σύμφωνα μετηνπαρ. 3της 
αριθμ. 1023113/423/Α0012/28.2.2000 (ΠΟΑ 1077/2000) 
εγκυκλίου της Γ ενικής Διεύθυνσης Φορολογίας». 

2. Κατά τα λοιπά ισχύει η αριθμ. 2/20124/ 0022/ 
29.3.2001 απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Σεπτεμβρίου 2001 

Ο ΥΦΥΠΟΥΡΓΟΣ 

Γ. ΔΡΥΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 2/52308/0022 (5) 

Τροποποίηση της 2040222/6246/0022/30.5.1997 απόφα¬ 
σης του Υπουργού Οικονομικών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. -Τις διατάξεις του άρθρου 7του Ν.2479/97 «Ανώτατο 
Ειδικό Δικαστήριο-επιτάχυνση των δικών, δικονομικές 
απλουστεύσεις και άλλες διατάξεις». 

2. - Την αριθμ. 1023113/423/Α0012/28.2.2000 (ΠΟΑ 
1077/2000) εγκύκλιο της Γενικής Διεύθυνσης Φορολο¬ 
γίας «Φορολογική μεταχείριση αναδρομικών αμοιβών δι¬ 
καστικών Λειτουργών και μελών του Ν.Σ.Κ., ύστερα από 
την 3150/99 απόφαση του Σ.τ.Ε.». 

3. - Το αριθμ. 1072374/1223/Α0012/23.7.2001 έγγραφο 
της Γενικής Διεύθυνσης Φορολογίας. 

4. - Την ανάγκη ρύθμισης των αξιώσεων που προκύ¬ 
πτουν από το συνδυασμό των διατάξεων του άρθρου 14 
του Ν.1968/91, την κατ’ εξουσιοδότηση αυτών εκδοθει- 
σών κοινών υπουργικών αποφάσεων και του άρθρου 1 
του Ζ' ψηφίσματος της Βουλής έτους 1975. 

5. -Την αριθμ. 1039386/441/Α0006/21-4-2000 (ΦΕΚ571/ 
Β/2000) απόφαση του Πρωθυπουργού και του Υπουργού 
Οικονομικών «Ανάθεση αρμοδιοτήτων στους Υφυπουρ¬ 
γούς Οικονομικών». 

6 . - Το γεγονός ότι από την απόφαση αυτή δεν προκα- 
λείται δαπάνη σε βάρος του Κρατικού Προϋπολογισμού, 
αποφασίζουμε: 

1. Τροποποιούμε την παρ. 3 της αριθμ. 2040222/ 
6246/0022/30.5.1997 απόφασής μας «Χρόνος και τρόπος 
εξόφλησης αξιώσεων άρθρου 7 Ν.2479/97», όπως συ¬ 
μπληρώθηκε με την αριθμ. 2066507/9840/0022/18.9.1997 
όμοια, ως εξής: 

3.»Τα ποσά της κάθε δόσης εμφανίζονται στο εισόδημα 
του οικονομικού έτους κατά το οποίο εισπράττονται από 
τους δικαιούχους και υπόκεινται στις νόμιμες κρατήσεις 
και σε φορολογία εισοδήματος, σύμφωνα με την παρ.3 
της αριθμ. 1023113/423/Α0012/28.2.2000 (ΠΟΑ 1077/ 
2000) εγκυκλίου της Γ ενικής Διεύθυνσης Φορολογίας». 

2. Κατά τα λοιπά ισχύει η αριθμ. 2040222/6246/ 
0022/30.5.1997 (ΦΕΚ 459/5.6.97) απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Σεπτεμβρίου 2001 

Ο ΥΦΥΠΟΥΡΓΟΣ 

Γ. ΔΡΥΣ 
-♦- 

Αριθ. 8135 (6) 

Τροποποίηση Κανονισμού Ίδρυσης και Λειτουργίας 
Πρακτορείων Κρατικών Λαχείων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1- Τις διατάξεις του άρθρου 4 του Α.Ν. 339/1936 «περί 
Κρατικών Λαχείων» (ΦΕΚ512/Α/1936). 

2- Τις διατάξεις του άρθρου 2 του Α.Ν. 2038/1939 (ΦΕΚ 
454/Α/1939) «περί τροποποιήσεως διατάξεων των Κρατι¬ 
κών Λαχείων». 

3- Τις διατάξεις του άρθρου 93 του Π.Δ. 284/1988, Ορ¬ 
γανισμός του Υπ. Οικονομικών (ΦΕΚ 128 και 165/Α). 


4- Την απόφασή μας 1053068/334/Α0013/13-6-97 «Κα¬ 
νονισμός Ίδρυσης και λειτουργίας Πρακτορείων Κρατι¬ 
κών Λαχείων» (ΦΕΚ542/Β/1997) όπως τροποποιήθηκε με 
την υπ’ αριθμ. 5961/19-6-2001 απόφαση (ΦΕΚ 833/Β/29- 
6 - 2001 ). 

5- Την γνώμη της Επιτροπής Διοίκησης Κρατικών Λαχεί¬ 
ων (Ε.Δ. Κ.Λ.), όπως διατυπώθηκε κατά τη συνεδρίαση της 
στις 28-8-2001. 

6- Την αριθμ. 1039386/Α006/21-4-2000 απόφαση Πρω¬ 
θυπουργού και Υφυπουργού Οικονομικών «Ανάθεση αρ¬ 
μοδιοτήτων Υπουργού Οικονομικών στους Υφυπουρ- 
γούςΟικονομικών» (ΦΕΚ 571/Β/21-4-2000). 

7- Το γεγονός ότι δεν δημιουργείται δαπάνη στον κρα¬ 
τικό προϋπολογισμό, αποφασίζουμε: 

Τροποποιούμε τη διάταξη της παραγράφου 1 του άρ¬ 
θρου 5 της υπ’ αριθμ. 1053068/334/Α0013/13-6-97 από¬ 
φασής μας «Κανονισμός Ίδρυσης και λειτουργίας Πρα¬ 
κτορείων Κρατικών Λαχείων» (ΦΕΚ 542/Β/1997) όπως 
τροποποιήθηκε με την υπ’ αριθμ. 5961/19-6-2001 απόφα¬ 
ση (ΦΕΚ 833/Β/29-6-2001) σχετικής με το όριο πίστωσης 
στο Λαϊκό Λαχείο για τους νεοδιοριζόμενους Πράκτορες 
ως εξής: 

« Μετά την πάροδο πενταετίας από του διορισμού του 
Πράκτορα δεν υπάρχει όριο πίστωσης για την αγορά 
γραμματίων Λαϊκού Λαχείου». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Σεπτεμβρίου 2001 

Ο ΥΦΥΠΟΥΡΓΟΣ 

ΑΠΟΣΤΟΛΟΣ ΦΩΤΙΑΔΗΣ 
-♦- 

Αριθ. 2/50203/0022 (7) 

Υπερωριακή εργασία μονίμου προσωπικού ΟΙΚΟΥ ΝΑΥ¬ 
ΤΟΥ (Ο.Ν.) Β' εξαμήνου 2001. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξειςτου άρθρου 18του Ν. 2470/1997, όπως 
αντικαταστάθηκαν με αυτές του άρθρου 15 του Ν. 
2592/1998 «Αναπροσαρμογή συντάξεων πολιτικών συ¬ 
νταξιούχων του Δημοσίου, ρύθμιση συνταξιοδοτικών θε¬ 
μάτων και άλλες διατάξεις» (Φ.Ε.Κ. 57 Α718-03-1998). 

2. Τα αποσπάσματα πρακτικών της αρ. 4594/14/09-05- 
2001 συνεδρίασης του Διοικητικού Συμβουλίου ΟΙΚΟΥ 
ΝΑΥΤΟΥ. 

3. Τα αριθ. 11740, 11741/18-5-2001 έγγραφα ΟΙΚΟΥ 
ΝΑΥΤΟΥ. 

4. Τις αριθ. 2022941/2297/0022/7-4-1998, 2050742/ 
5390/0022/28-7-1998 και 2/8803/0022/8-2-1999 εγκυκλί¬ 
ους του Υπουργείου Οικονομικών/ Γ.Λ.Κ. 

5. Την αριθ. 2/74260/0004/15.10.99 Κοινή Υπουργική 
απόφαση «Μεταβίβαση εξουσίας υπογραφής σύμφωνα 
με το άρθρο 7 παρ.1 του Ν. 1943/91», αποφασίζουμε: 

1. Την έγκριση πραγματοποίησης απογευματινής υπε- 
ρωριακής εργασίας τριάντα χιλιάδων (30.000) ωρών συ¬ 
νολικά, με αμοιβή, για διακόσιους πέντε (205) μονίμους 
υπαλλήλους ΟΙΚΟΥ ΝΑΥΤΟΥ, όπου υπηρετούν συνολικά 
διακόσιοι εβδομήντα επτά (277) υπάλληλοι, για την αντι¬ 
μετώπιση εποχιακών και εκτάκτων υπηρεσιακών ανα¬ 
γκών, για το Β' εξάμηνο 2001 .Οι όλως εξαιρετικές υπηρε- 

σιακές ανάγκες που επιβάλλουν την υπερωριακή απα¬ 
σχόληση του προσωπικού αυτού οφείλονται στους εξής 
λόγους: 

- Μηνιαία επιδότηση των ανέργων ναυτικών. 

- Έκτακτη επιδότηση των Χριστουγέννων. 

- Προετοιμασία των παιδικών κατασκηνώσεων κατά 
τους θερινούς μήνες. 

- Αυξημένες ανάγκες ιατροφαρμακευτικής περίθαλψης 
ασφαλισμένων (αναλογία συνταξιούχων προς εν ενερ- 
γεία ναυτικών είναι 3/1). 

- Έκτακτοι έλεγχοι σε νοσηλευομένους. 

- Σύσταση και λειτουργία επιτροπών για τη μελέτη και 
επεξεργασία ειδικών θεμάτων. 

- Εισαγωγή στοιχείων σε Η/Υ και άλλες εργασίες. 

- Κλείσιμο Ισολογισμών από το 1997 και μετά. 

- Έλεγχος καθυστερημένων λογαριασμών δαπανών ια¬ 
τρικής και φαρμακευτικής περίθαλψης. 

- Επεξεργασία των στοιχείων για την εισαγωγή των δε¬ 
δομένων απογραφής για τον ΑΜ.ΚΑ στον κόμβο επικοι¬ 
νωνίας με το Κ.Η.Υ.Κ.Υ. 

Η υπερωριακή εργασία θα πραγματοποιείται από Δευ¬ 
τέρα έως Παρασκευή από ώρας 15.00 - 19.00. 

2. Την έγκριση τριών χιλιάδων διακοσίων πενήντα 
(3.250) ωρών εργασίας συνολικά προς συμπλήρωση της 
εβδομαδιαίας υποχρεωτικής (από τις οποίες 1.900 ώρες 
νυχτερινών, 400 ώρες νυχτερινών αργιών, 950 ώρες αρ¬ 
γιών), καθώς και 550 ώρες υπερωριακής εργασίας, κατά 
τις νυχτερινές ώρες, Κυριακές και εξαιρέσιμες ημέρες, 
για επτά (7) μονίμους φύλακες - νυχτοφύλακες του ΟΙ¬ 
ΚΟΥ ΝΑΥΤΟΥ (Ο. Ν.) για το Β'εξάμηνο 2001 με σκοπό την 
εκ περιτροπής φύλαξη επί 24ώρου βάσεως και όλες τις 
ημέρες του μήνα του εννεαόροφου κτιρίου της Υπηρε¬ 
σίας εντός του οποίου στεγάζονται εργαστήρια και ια¬ 
τρεία που είναι εξοπλισμένα με ιατρικά μηχανήματα και 
εργαλεία αξίας πολλών εκατομμυρίων, καθώς και η τα¬ 
μειακή υπηρεσία. 

Τέλος στο ισόγειο του κτιρίου Ο.Ν. λειτουργεί υπο¬ 
σταθμός του ΟΤΕ προς τον οποίο πρέπει οι τεχνικοί να 
έχουν πρόσβαση ανά πάσα στιγμή σε περίπτωση ανά¬ 
γκης. 

Υπεύθυνη ορίζεται η υπάλληλος ΓΑΛΑΖΙΟΥ Αποστ. και 
σε περίπτωση απουσίας της η υπάλληλος ΠΕΝΙΑ Ελένη. 

3. Γιατη δαπάνη ύψους 40.300.000 δρχ. περίπου που θα 
προκύψει από την ανωτέρω αιτία υπάρχουν εγγεγραμμέ¬ 
νες πιστώσεις στον Προϋπολογισμό έτους 2001 του ανω¬ 
τέρω φορέα. Η συνολική δαπάνη δε μπορεί σε καμμία πε¬ 
ρίπτωση, να υπερβεί σε ετήσια βάση το ύψος των ετησίων 
πιστώσεων του Προϋπολογισμού των ανωτέρω φορέων 
που έχουν εγγράφει για την αιτία αυτή, μη επιτρεπομένης 
της αύξησης των σχετικών πιστώσεων με μεταφορά κον- 
δυλίων από πιστώσεις άλλων κατηγοριών δαπανών, είτε 
με χορήγηση συμπληρωματικών κονδυλίων. 

Η απόφαση αυτή να δημοσιευθεί στην Εφημερίδα της 
Κυβερνήσεως και ισχύει αναδρομικά ένα μήνα πριν από 
τη δημοσίευσή της. 

Αθήνα, 12 Σεπτεμβρίου 2001 
Οι Γ ενικοί Γ ραμματείς 

Δημοσιονομικής Πολιτικής Υπουργείου 
Υπουργείου Οικονομικών Εμπορικής Ναυτιλίας 
ΙΩΑΝ. ΚΟΥΣΟΥΛΑΚΟΣ Γ. Ν. ΧΑΛΒΑΤΖΟΓΛΟΥ 


Αριθ. Τ/5392 (8) 

Υποκατάσταση της εταιρείας «ΔΗΛΟΣ ΜΑΡΙΝΕΣ Α.Ε.» φο¬ 
ρέα διαχείρισης του τουριστικού λιμένα Πυθαγορείου 
Σάμου από την εταιρεία «ΣΑΜΟΣ ΜΑΡΙΝΕΣ Α.Ε.». 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του Π.Δ 27/1996 (Φ.Ε.Κ 19 Α) περί συγ¬ 
χώνευσης των Υπουργείων Τουρισμού, Βιομηχανίας, 
Ενέργειας και Τεχνολογίας και Εμπορίου στο Υπουργείο 
Ανάπτυξης. 

2. Τις διατάξεις του Π.Δ 143/2000 (Φ. Ε.Κ 122 Α) περί διο¬ 
ρισμού Υπουργών, Αναπληρωτή Υπουργού και Υφυπουρ¬ 
γών. 

3. Τις διατάξεις του Π.Δ 142/2001 (Φ.Ε.Κ 123 Α) περί σύ¬ 
στασης στο Υπουργείο Ανάπτυξης Γενικής Γραμματείας 
Τουρισμού. 

4. Την αριθμ.Τ/4202/9-7-2001 (Φ.Ε.Κ 196 Γ) Κοινή Από¬ 
φαση Πρωθυπουργού και Υπουργού Ανάπτυξης περί διο¬ 
ρισμού Γεν.Γραμματέα στη Γεν.Γραμματεία Τουρισμού 
του Υπ. Ανάπτυξης. 

δ.Τις διατάξεις του Ν.2160/93 (κεφ-Γ) περί δημιουργίας 
και λειτουργίας τουριστικών λιμένων όπως τροποποιήθη¬ 
κε και ισχύει και ειδικότερα τις διατάξεις της παρ.3 του 
άρθ.33 του παραπάνω νόμου που ρυθμίζουν τα αφορώ- 
ντα στην υποκατάσταση φορέα διαχείρισης τουριστικού 
λιμένα. 

6 Την από 10-5-2001 σύμβαση παραχώρησης της χρή¬ 
σης και εκμετάλλευσης της ζώνης του τουριστικού λιμέ¬ 
να Σάμου που υπεγράφη μεταξύ του Ελληνικού Δημοσίου 
νομίμως εκπροσωπουμένου από τον Υπουργό Ανάπτυξης 
και της εταιρείας «ΔΗΛΟΣ ΜΑΡΙΝΕΣ Α.Ε». 

7. Το Α.Π ΥΠ.ΑΝ Τ/4467/25-7-2001 αίτημα της «ΔΗΛΟΣ 
ΜΑΡΙΝΕΣ Α.Ε» περί συνολικής υποκατάστασης της στην 
προαναφερόμενη σύμβαση από την εταιρεία «ΣΑΜΟΣ 
ΜΑΡΙΝΕΣ Α.Ε» στην οποία μετέχουν η αιτούσα εταιρεία 
«ΔΗΛΟΣ ΜΑΡΙΝΕΣ Α.Ε» καιοΔήμος Πυθαγορείου Σάμου. 

8 . Τη σύμφωνη γνώμη της Επιτροπής του άρθ.30 παρ.2 
του Ν.2160/93 περί συνολικής υποκατάστασης της εται¬ 
ρείας «ΔΗΛΟΣ ΜΑΡΙΝΕΣ Α.Ε» από την εταιρεία «ΣΑΜΟΣ 
ΜΑΡΙΝΕΣ Α.Ε.» στην από 10.5.2001 σύμβαση παραχώρη¬ 
σης (πρακτικό σύσκεψης επιτροπής αριθμ. 157/30.8.2001). 

9. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του Κρατικού Προϋπολο¬ 
γισμού, αποφασίζουμε: 

Η εταιρεία «ΔΗΛΟΣ ΜΑΡΙΝΕΣ ΛΙΜΕΝΙΚΕΣ ΚΑΙ ΘΑ¬ 
ΛΑΣΣΙΕΣ ΕΚΜΕΤΑΛΛΕΥΣΕΙΣ ΤΟΥΡΙΣΤΙΚΗ ΝΑΥΤΙΛΙΑΚΗ 
ΤΕΧΝΙΚΗ ΚΑΙ ΕΜΠΟΡΙΚΗ ΑΝΩΝΥΜΗ ΕΤΑΙΡΕΙΑ» με τον 
διακριτικό τίτλο «ΔΗΛΟΣ ΜΑΡΙΝΕΣ Α.Ε» υποκαθίσταται 
εν άλω στην από 10-5-2001 σύμβαση παραχώρησης της 
χρήσης και εκμετάλλευσης της ζώνης του τουριστικού λι¬ 
μένα Σάμου και στο σύνολο των δικαιωμάτων και υποχρε¬ 
ώσεων που απορρέουν από αυτήν, από την εταιρεία «ΣΑ¬ 
ΜΟΣ ΜΑΡΙΝΕΣ ΛΙΜΕΝΙΚΕΣ ΚΑΙ ΘΑΛΑΣΣΙΕΣ ΕΚΜΕΤΑΛ- 
ΛΕΥΣΕΙΣ-ΤΟΥΡΙΣΤΙΚΗ ΑΝΩΝΥΜΗ ΕΤΑΙΡΕΙΑ» με 
διακριτικό τίτλο «ΣΑΜΟΣ ΜΑΡΙΝΕΣ Α.Ε» (Φ.Ε.Κ 2623/ΤΑΕ 
&ΕΠΕ/9-5-2001). 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 17 Σεπτεμβρίου 2001 

Ο ΥΠΟΥΡΓΟΣ 

ΝΙΚΟΛΑΟΣ ΧΡΙΣΤΟΔΟΥΛΑΚΗΣ 

Αριθ. Τ/5390 (9) 

Έγκριση εκτέλεσης συμπληρωματικών έργων στη 
Μαρίνα Αλίμου. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του Ν. 2160/1993 (Κεφ. Γ'άρθρα 29-37) 
όπως τροποποιήθηκε με το άρθρο 5 του Ν. 2206/94. 

2. Την υπ’ αριθμ. 3731/11-10-99 απόφαση Υπουργού 
Ανάπτυξης περί συγκρότησης της Διυπουργικής Επιτρο¬ 
πής του άρθρου 30 του Ν. 2160/1993, όπως τροποποιή¬ 
θηκε και ισχύει. 

3. Τις διατάξεις του Π.Δ. 27/96 (ΦΕΚ 19/Α/1-2-96) περί 
συγχώνευσης των Υπουργείων Τουρισμού, Βιομηχανίας, 
Ενέργειας και Τεχνολογίας και Εμπορίου στο Υπουργείο 
Ανάπτυξης. 

4. Τις διατάξεις του Π.Δ. 143/00 (ΦΕΚ 122/Α/13-4-2000) 
«Διορισμός Υπουργών, Αναπληρωτή Υπουργού και Υφυ¬ 
πουργών». 

5. Τις διατάξεις του Π.Δ. 142/12-6-01 «Σύσταση Γενικής 
Γραμματείας Τουρισμού στο Υπουργείο Ανάπτυξης» 
(ΦΕΚ 123/Α/20-6-01). 

6 . Την υπ’ αριθμ. Τ/4202/9-7-01 Κοινή Απόφαση Πρω¬ 
θυπουργού και Υπουργού Ανάπτυξης «περί διορισμού Γε¬ 
νικού Γραμματέα Τουρισμού στο Υπουργείο Ανάπτυξης» 
(ΦΕΚ 196/Γ/25-7-01). 

7. Το υπ’ αριθμ. 3420/01/01/3437/9-5-01 διαβιβαστικό 
του Κεντρικού Λιμεναρχείου Πειραιά. 

8 . Την υπ’αριθμ. 2399/12-6-01 αίτηση της Ελληνικά Του¬ 
ριστικά Ακίνητα ΑΈ. 

9. Την υπ’ αριθμ. 600143/27-2-79 (ΦΕΚ 193/Δ/29-3-79) 
Απόφαση Νομάρχη Αττικής περί επικυρώσεως εκθέσεως 
επιτροπής καθορισμού οριογραμμής αιγιαλού, παραλίας 
και παλαιού αιγιαλού στην περιοχή Αλίμου Αττικής. 

10. Την υπ’ αριθμ. 901/14-6-79 (ΦΕΚ413/Δ/9-8-79) Πρά¬ 
ξη Υπουργικού Συμβουλίου «περί δημιουργίας ζώνης πα¬ 
ραλίας εις την περιοχήν ΑΛΙΜΟΥ Αττικής». 

11. Το από 9-8-79 Π.Δ. (ΦΕΚ 516/Δ/27-9-79) «περί δημι¬ 
ουργίας ζώνης παραλίας εις περιοχήν ΑΛΙΜΟΥ Αττικής, 
προ ιδιοκτησίας Ε.Ο.Τ.». 

12. Την Κ.Υ.Α. 515316/22-4-81 «Γενικός Κανονισμός Μα¬ 
ρινών». 

13. Το υπ’ αριθμ. 542/638/01/15-6-01 έγγραφο Γ.Ε.Ν. 

14. Το υπ’ αριθμ. 3117.1/Μ.Φ/2/12/23-11-94 έγγραφο 
της Δ/νσης Λιμενικής Αστυνομίας του Υπουργείου Εμπο¬ 
ρικής Ναυτιλίας. 

15. Το υπ’ αριθμ. 3117.1/Φ.09/Υπ.571/9-7-01 έγγραφο 
του Γραφείου Ελέγχου Έργωντου Υ.Ε.Ν. με το οποίο δια¬ 
βιβάζεται το υπ’ αριθμ. 3420/08/01/20-6-01 έγγραφο της 
Δ/νσης Λιμενικής Αστυνομίας του Κεντρικού Λιμεναρχεί¬ 
ου Πειραιά. 

16. Το υπ’ αριθμ. 2806/24-7-01 έγγραφο της Εφορείας 
Εναλίων Αρχαιοτήτων. 

17. Το υπ’ αριθμ. 4409/5-9-01 έγγραφο και σκαρίφημα 
της «Ελληνικά Τουριστικά Ακίνητα Α.Ε.». 

18. Το υπ’ αριθμ. 156/19-6-01 Πρακτικό Διυπουργικής 
Επιτροπής άρθρου 30 Ν. 2160/93. 

19. Το γεγονός ότι: 

α) Η ζήτηση θέσεων ελλιμενισμού στη Ζώνη Ναυσιπλοΐ¬ 
ας Σαρωνικού αυξάνεται σταθερά τα τελευταία χρόνια, 
αναμένεται δε μεγαλύτερη αύξηση τα προσεχή χρόνια 
λόγω της προβολής της χώρας ως τουριστικού προορι¬ 
σμού μέσω της Ολυμπιάδας του 2004. 


β) Στους Τουριστικούς Λιμένες (Μαρίνες) που υφίστα- 
νται και λειτουργούν στην ως άνω Ζώνη Ναυσιπλοΐας Σα- 
ρωνικού, μεταξύ των οποίων και ο Τουριστικός Λιμένας 
Αλίμου, διατίθενται συνολικά 2.990 θέσεις ελλιμενισμού. 

γ) Ο Τουριστικός Λιμένας Αλίμου που κατασκευάστηκε 
στις αρχές της δεκαετίας του 1980 και έχει δυνατότητα 
ελλιμενισμού 873 μόνιμων σκαφών και 430 περίπου φιλο- 
ξενουμένων - διερχομένωντα οποία εξυπηρετούνται στις 
κενές των μονίμων για μεγάλο χρονικό διάστημα, καθώς 
επίσης και δυνατότητα εξυπηρέτησης έως 600 περίπου 
σκαφών στην ξηρά για διαχείμαση, επισκευές ή ετήσια 
συντήρηση και επιθεώρηση, υφίστατο και λειτουργούσε 
πριντην έναρξη ισχύος του Ν. 2160/93. 

δ) Το 28% των σκαφών τα οποία ελλιμενίζονται σήμερα 
στον ως άνω Τουριστικό Λιμένα είναι μήκους έως 12 μ. 

ε) Με τα προτεινόμενα συμπληρωματικά έργα επιδιώ¬ 
κεται η αξιοποίηση των υπαρχουσών εγκαταστάσεων 
ώστε στην προέκταση του προβλήτα Νο 3, στον δυτικό λι¬ 
μενοβραχίονα, να δημιουργηθούν 20 νέες θέσεις ελλιμε- 
νισμού τουριστικών σκαφών μήκους έως 12 μέτρων. 

17. Το γεγονός ότι με τις διατάξεις της παρούσας δεν 
προκαλείται δαπάνη σε βάρος του κρατικού προϋπολογι¬ 
σμού, αποφασίζουμε: 

Εγκρίνουμε, σύμφωνα με το άρθρο 29 παρ. 6 του Ν. 
2160/93, την εκτέλεση συμπληρωματικών έργων στον 
Τουριστικό Λιμένα Αλίμου και συγκεκριμένα την κατα¬ 
σκευή και εγκατάσταση ενός πλωτού προβλήτα που απο- 
τελείται από δεκατέσσερα πλωτά στοιχεία συνολικού μή¬ 
κους 70 μ. στην προέκταση του προβλήτα Νο 3, στο δυτι¬ 
κό λιμενοβραχίονα. Ο πλωτός προβλήτας θα εξυπηρετεί 
20 επιπλέον σκάφη μήκους έως 12 μ. 

Ειδικότερα, όπως φαίνεται στο υποβληθέν σχέδιο ορι- 
ζοντιογραφίας και τη σχετική τεχνική περιγραφή, που 
αποτελούν αναπόσπαστο τμήμα της παρούσας, εγκρίνε- 
ται η εγκατάσταση πλωτού προβλήτα συστήματος «Αρχι¬ 
μήδης», συνολικού μήκους (40 + 30 =) 70 μ. που σχημα¬ 
τίζεται με τη σύνδεση 14 πλωτών στοιχείων καταλλήλου 
μήκους, μη συμπεριλαμβανομένου του μήκους της ρά¬ 
μπας προσπέλασης από τον σταθερό προβλήτα. Το μή¬ 
κος κάθε κλάδου θα πραγματοποιηθεί με τη σύνδεση το¬ 
πικών πλωτών στοιχείων μήκους 5 μ. τα οποία θα αποτε¬ 
λούνται από μονολιθικό πλωτήρα οπλισμένου 
σκυροδέματος συνεχούς πλεύσεως. Για την πρόσβαση 
από τον υπάρχοντα σταθερό προβλήτα στον πλωτό θα 
χρησιμοποιηθεί κεκλιμένο κινητό επίπεδο αρθρωτά συν- 
δεδεμένο στη μία του άκρη και με κύλιστρο στην επί του 
προβλήτα άκρη. Ο προβλήτας θα αγκυρωθεί στον πυθμέ¬ 
να μέσω αλυσίδων γαλβανισμένων εν θερμώ καταλλήλου 
τύπου και αντοχής και προκατασκευασμένων ογκολίθων 
από σκυρόδεμα, τοποθετημένων στον πυθμένα, έτσι 
ώστε να εξασφαλίζεται η σταθερότητά του προβλήτα στις 
δυσμενείς φορτίσεις χωρίς να παρεμποδίζεται η διέλευ¬ 
ση των σκαφών και χωρίς να μειώνεται το ωφέλιμο βάθος 
του λιμένα περισσότερο από 0,40 μ. Τα αγκυροβόλια του 
πυθμένα συνδέονται μεταξύ τους με αλυσίδα κατάλλη¬ 
λου τύπου και διαμέτρου η οποία χρησιμεύει σαν αλυσίδα 
"μάνα 11 για το σύστημα πρόσδεσης των σκαφών. 

Ο προβλήτας θα χρησιμοποιείται κατά τους μήνες αιχ¬ 
μής, από Απρίλιο έως Σεπτέμβριο, ενώ τους υπόλοιπους 
μήνες θα ανασύρεται στο χερσαίο χώρο για φύλαξη. 

Στον πλωτό προβλήτα θα εγκατασταθούν, για εξυπηρέ¬ 
τηση της λειτουργίας των εσωτερικών εγκαταστάσεων 
των σκαφών, τα παρακάτω δίκτυα: 

• Παροχής ηλεκτρικής ενέργειας. 

• Παροχής πόσιμου νερού. 

• Πυρόσβεσης. 

• Κενός εφεδρικός σωλήνας Φ100 για τη διέλευση μελ¬ 
λοντικών καλωδιώσεων. 

Επίσης τίθενται οι παρακάτω προϋποθέσεις: 

- Να εγκριθεί το δίκτυο πυρόσβεσης από την οικεία Πυ¬ 
ροσβεστική Υπηρεσία. 

- Να προβλεφθεί τρόπος αποκομιδής και διαχείρισης 
των βιολογικών και ελαιωδών καταλοίπων. 

- Να εξασφαλίζεται με μέριμνα του φορέα διαχείρισης 
του Τουριστικού Λιμένα η συγκέντρωση και αποκομιδή 
των σκουπιδιών και η εν γένει ευπρέπεια του χώρου. 

- Να προβλεφθεί δυνατότητα παροχής σωστικών μέσων 
και προστασίας έναντι ναυτιλιακών κινδύνων. 

- Να υπάρχει δυνατότητα κλεισίματος του στομίου του 
λιμένα, ετοιμότητα προσωπικού και σχέδιο σε περίπτωση 
ρύπανσης (Ν. 743/77, ΦΕΚ319Α). 

- Να υπάρχει άπλετος ηλεκτροφωτισμός του χώρου και 
να εξασφαλίζεται η οδική προσπέλαση στον Τουριστικό 
Λιμένα. 

- Να εφοδιαστεί ο φορέας διαχείρισης του Τουριστικού 
Λιμένα, πριν από την έναρξη των εργασιών, με την προ- 
βλεπόμενη στο άρθρο 260 του Γενικού Κανονισμού Λιμέ¬ 
νων άδεια από την οικεία Λιμενική Αρχή, η οποία και θα 
υποδείξει τυχόν απαραίτητα μέτρα για την προστασία του 
θαλάσσιου περιβάλλοντος και την αποφυγή ατυχημάτων 
κατά τη διάρκεια εκτέλεσης έργων. 

- Να επιτηρούνται τα έργα από τις αρμόδιες Λιμενικές 
Αρχές και να ενημερώνονται κατάλληλα τα εισερχόμενα - 
εξερχόμενα από τη Μαρίνα σκάφη σχετικά με την εκτέλε¬ 
ση των έργων 


- Να προβλεφθεί θέση πρόσδεσης σκάφους λιμενικού 
σώματος. 

- Να τηρηθούν οι διατάξεις του Κ.Ν. 5351/32 "Περί Αρ¬ 
χαιοτήτων". 

- Νατοποθετηθούν ελαστικά παραβλήματα παρά τις θέ¬ 
σεις παραβολής των σκαφών, προς αποφυγή ενδεχομέ¬ 
νων ναυτιλιακών κινδύνων. 

- Μετά την εγκατάσταση του προβλήτα να ενημερωθεί 
άμεσα η Υδρογραφική Υπηρεσία για την ακριβή θέση 
εγκατάστασής του και τον ακριβή χρόνο παραμονής του 
στη θάλασσα, προκειμένου να προβεί στην ενημέρωση 
των αντίστοιχων ΧΕΕ και των λοιπών ναυτιλιακών εκδόσε¬ 
ων. 

- Να προσκομισθεί γνωμάτευση του Γενικού Χημείου 
του Κράτους ή άλλου αντίστοιχου φορέα για την μη τοξι¬ 
κότητα των χρησιμοποιούμενων υλικών. 

- Μετά την εγκατάσταση του πλωτού προβλήτα και 
εντός ενός μηνός να προσκομισθεί πιστοποιητικό ανα¬ 
γνωρισμένου Νηογνώμονα που θα αναφέρεται στην 
ασφαλή αγκυροβολιά, πλευστότητα και μη τοξικότητα 
των υλικών κατασκευής της πλωτής προβλήτας. 

- Η ΕΥΠΕ να εκφέρει γνώμη σχετικά με την αναγκαιότη¬ 
τα ή μη της εκπόνησης Μελέτης Περιβαλλοντικών Επι¬ 
πτώσεων. 

2. - Οι αποδέκτες της παρούσας, παρακαλούνται να με- 
ριμνήσουν για τα θέματα αρμοδιότητάς τους. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 17 Σεπτεμβρίου 2001 

Ο ΥΠΟΥΡΓΟΣ 

ΝΙΚΟΣ ΧΡΙΣΤΟΔΟΥΛΑΚΗΣ 

